Γιάννης Ντεσσές

Ο Γιάννης Ντεσσές (, 6 Αυγούστου 1904 – 2 Αυγούστου 1970) ήταν Έλληνας σχεδιαστής μόδας, παγκοσμίως ένας από τους σημαντικότερους των δεκαετιών 1940-1960. Οι δημιουργίες του ήταν κυρίως πτυχωτές τουαλέτες κατασκευασμένες από μουσελίνα και σιφόν, επηρεασμένες από τα αρχαία ελληνικά και αιγυπτιακά ενδύματα. Για αυτές του τις επιλογές τον ονομάστηκε και ο «Βασιλιάς της Μουσελίνας».Σαν Σήμερα: Γιάννης Ντεσσές 1904 – 1970. Οι δημιουργίες του ήταν πολύ δημοφιλείς στις Ευρωπαίες γαλαζοαίματες και στις ηθοποιούς του κινηματογράφου. Ανάμεσα στις πελάτισσές του ήταν η Ελληνική Βασιλική Οικογένεια, η Δούκισσα του Γουίνσορ και η γνωστή δημοσιογράφος Έλσα Μάξγουελ.

 Βιογραφία 
Ο Γιάννης Ντεσσές γεννήθηκε στην ΑλεξάνδρειαΜακεδονία, 4/8/1970, σελ. 4. της Αιγύπτου στις 6 Αυγούστου του 1904 και ήταν ελληνικής καταγωγής. Σε ηλικία 11 ετών σχεδίασε ένα φόρεμα για την μητέρα του με πολύ μεγάλη επιτυχία. Εγκαταστάθηκε στο Παρίσι για να σπουδάσει νομικά, αλλά γρήγορα εγκατέλειψε τις σπουδές του για να ασχοληθεί από το 1924 με τη γυναικεία μόδα και το 1925 άρχισε να σχεδιάζει για τον οίκο ραπτικής Maison Jane στην Οδό της Ειρήνης. Το 1937, σε ηλικία 33 ετών, δημιούργησε το δικό του οίκο ραπτικής στην Avenue George V, με την επωνυμία Jean Dessès, έχοντας συνεργάτες τον φίλο του, Κριστόμπαλ Μπαλενθιάγα και τον σχεδιαστή Ραφαέλ. 

Μετά το τέλος του Β΄ Παγκόσμιου Πολέμου ταξίδεψε στην Ελλάδα και την Αίγυπτο. Οι δημιουργίες του επηρεάστηκαν από τα ταξίδια του αυτά. Κατασκεύαζε κυρίως πτυχωτές βραδινές τουαλέτες από μουσελίνα και σιφόν, ολοκέντητα φορέματα, σύνολα από φορέματα με εφαρμοστά σακάκια και αέρινες φούστες. Το 1945 συμμετείχε στην έκθεση μόδας στο Μουσείο του Λούβρου, με θέμα «Théâtre de la Mode». Το 1946 δημιούργησε την εταιρία αρωμάτων Jean Dessès. Τα αρώματα με την υπογραφή του ήταν τα Celui, Gymkana και Kalispera. Το 1949, ο Dessès άρχισε την παραγωγή ετοιμοφόρετων ενδυμάτων (prêt-à-porter) για την αγορά της Αμερικής. Από το 1949 και για οκτώ χρόνια ο Guy Laroche εργάστηκε μαζί του ως σχεδιαστής και βοηθός. Συνεργάστηκαν και για τη δημιουργία του Ινστιτούτου Laroche και αργότερα με τους Fath, Piguet, Carven και Paquin ως μέλος στους Associated Couturiers. 

Ο Βαλεντίνο δούλεψε μαζί του την δεκαετία του 1950 και όπως αναφέρει ο ίδιος ήταν σταθμός για την εξέλιξή του. Από το 1955 σχεδίαζε για τη φίρμα Jean Dessès Diffusion και το 1956 άνοιξε μπουτίκ στις Galeries Lafayette. Την ίδια χρονιά, στην Αθήνα άνοιξε σε συνεργασία με τον οίκο γουναρικών Σιστοβάρη τον «Οίκο Σιστοβάρη-Ντεσσές». Το 1958, μεταφέρθηκε στο 12 Rond Point des Champs Élysées στο Παρίσι. 

Το 1963, στα 60 του, ο Γιάννης Ντεσσές λόγω της κακής κατάστασης της υγείας του μετακόμισε από το Παρίσι στην Αθήνα και ασχολήθηκε με τον οίκο που είχε ανοίξει εκεί οκτώ χρόνια νωρίτερα. Πέθανε στην Αθήνα κατά τι πρώτες πρωινές ώρες της Κυριακής 2 Αυγούστου του 1970.

Την δεκαετία του 1990 αναβίωσαν οι δημιουργίες του με το ενδιαφέρον που υπήρχε για τα ενδύματα τις δεκαετίας του 1950. Το γνωστό μοντέλο Ναόμι Κάμπελ το 1999 σε δεξίωση των Christie’s φόρεσε δημιουργία του. Αργότερα, το 2001 και το 2006, η ηθοποιός Ρενέ Ζελβέγκερ και η ηθοποιός και τραγουδίστρια Τζένιφερ Λόπεζ φόρεσαν τουαλέτες του στην απονομή των Όσκαρ.

Παραπομπές

 Βιβλιογραφία 
 Δημήτρης Δ. Λυμπερόπουλος, «Ελληνική μόδα 1900-2000, ένας αιώνας δημιουργίας» Αθήνα 1999.
 Πελοποννησιακό Λαογραφικό Ίδρυμα, «Πτυχώσεις», Αθήνα, 2004.
 Πελοποννησιακό Λαογραφικό Ίδρυμα, «6 Παγκόσμιοι Έλληνες Σχεδιαστές», Ναύπλιο 2006
 Célia Bertin, "Paris á la Mode", Λονδίνο 1956.
 Ernestine Carter,"With Tongue in Chic", Λονδίνο 1974.
 Eleanor Lambert,"World of Fashion: People, Places, Resources", Νέα Υόρκη και Λονδίνο 1976.
 Ernestine Carter, "The Changing World of Fashion: 1900 to the Present", Λονδίνο 1977.
 Anne Stegemeyer, "Who's Who in Fashion", Third Edition, Νέα Υόρκη 1996

Κατηγορία:Έλληνες σχεδιαστές μόδας
Κατηγορία:Έλληνες σχεδιαστές μόδας της διασποράς
Κατηγορία:Έλληνες της Αιγύπτου